title: 2012/681/EU: Az Európai Parlament és a Tanács határozata ( 2012. október 25. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Hollandia 41. ágazatot érintő „EGF/2011/009 NL/Gelderland Construction” referenciaszámú kérelme)

text:
               7.11.2012

               HU

               Az Európai Unió Hivatalos Lapja

               L 307/75

         AZ EURÓPAI PARLAMENT ÉS A TANÁCS HATÁROZATA
   (2012. október 25.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Hollandia 41. ágazatot érintő „EGF/2011/009 NL/Gelderland Construction” referenciaszámú kérelme)
   (2012/681/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatályát kiterjesztették a 2009. május 1. és 2011. december 30. között benyújtott kérelmekre olyan munkavállalók támogatása érdekében, akiket közvetlenül a pénzügyi és gazdasági világválság miatt bocsátottak el.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Hollandia Gelderland (NL22) NUTS II. szintű régiójában a NACE Rev. 2. rendszer szerinti 41. ágazatban (épületek építése) működő 54 vállalatnál történt elbocsátásokra tekintettel 2011. december 15-én az EGAA igénybevétele iránti kérelmet nyújtott be, 2012. június 11-ig pedig további információkkal egészítette ki azt. E kérelem megfelel az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 2 898 594 EUR igénybevételére tesz javaslatot.

               (5)

               Az EGAA-t tehát igénybe kell venni a Hollandia által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból 2 898 594 EUR összeget kell igénybe venni kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. október 25-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2006/850/EK: A Tanács határozata ( 2006. november 20. ) az euro pénzhamisítás elleni védelmét szolgáló csere-, segítségnyújtási és képzési program (a Periklész program ) létrehozásáról szóló 2001/923/EK határozat módosításáról és meghosszabbításáról szóló 2006/849/EK határozat alkalmazásának a részt nem vevő tagállamokra történő kiterjesztéséről

text:
               28.11.2006

               HU

               Az Európai Unió Hivatalos Lapja

               L 330/30

      A TANÁCS HATÁROZATA

   (2006. november 20.)
   az euro pénzhamisítás elleni védelmét szolgáló csere-, segítségnyújtási és képzési program (a „Periklész program”) létrehozásáról szóló 2001/923/EK határozat módosításáról és meghosszabbításáról szóló 2006/849/EK határozat alkalmazásának a részt nem vevő tagállamokra történő kiterjesztéséről
   (2006/850/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A 2006/849/EK határozat (1) elfogadásakor a Tanács jelezte, hogy azt az euro bevezetéséről szóló, 1998. május 3-i 974/98/EK tanácsi rendelet (2) 1. cikkének első francia bekezdésében felsorolt részt vevő tagállamokban kell alkalmazni.

               (2)

               A Periklész program keretében végrehajtott információcserének, a munkavállalói csereprogramoknak, valamint a segítségnyújtási és képzési intézkedéseknek ugyanakkor az egész Közösségben egységesnek kell lenniük, ezért foganatosítani kell a szükséges intézkedéseket az euro védelmének biztosítására azokban a tagállamokban is, amelyekben az euro nem hivatalos pénznem,

         A KÖVETKEZŐKÉPPEN HATÁROZOTT:
   1. cikk
   A 2006/849/EK határozat alkalmazását ki kell terjeszteni a 974/98/EK tanácsi rendelet 1. cikkének első francia bekezdésében felsorolt részt vevő tagállamokon kívüli tagállamokra is.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2006. november 20-án.

            a Tanács részéről

            az elnök

         J. KORKEAOJA

      (1)  Lásd e Hivatalos Lap 28 oldalát.

      (2)  HL L 139., 1998.5.11., 1. o.


title: 2014/888/EU: A Tanács határozata ( 2014. december 4. ) a mobil berendezésekkel kapcsolatos nemzetközi érdekekről szóló egyezmény sínpályához kötött járművekkel kapcsolatos kérdéseiről szóló, 2007. február 23-án Luxemburgban elfogadott jegyzőkönyvnek az Európai Unió részéről történő jóváhagyásáról

text:
               10.12.2014

               HU

               Az Európai Unió Hivatalos Lapja

               L 353/9

         A TANÁCS HATÁROZATA
   (2014. december 4.)
   a mobil berendezésekkel kapcsolatos nemzetközi érdekekről szóló egyezmény sínpályához kötött járművekkel kapcsolatos kérdéseiről szóló, 2007. február 23-án Luxemburgban elfogadott jegyzőkönyvnek az Európai Unió részéről történő jóváhagyásáról

      (2014/888/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 81. cikke (2) bekezdésére, összefüggésben annak 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Unió az igazságügyi határozatok kölcsönös elismerésének elvén alapuló, közös igazságügyi térség létrehozásán munkálkodik.

               (2)

               A mobil berendezésekkel kapcsolatos nemzetközi érdekekről szóló egyezmény sínpályához kötött járművekkel kapcsolatos kérdéseiről szóló, 2007. február 23-án Luxemburgban elfogadott jegyzőkönyv (a továbbiakban: sínpályához kötött járművekről szóló jegyzőkönyv) hasznos hozzájárulást jelent e terület nemzetközi szintű szabályozásához. Ezért kívánatos, hogy ezen jogi okmánynak azon rendelkezéseit, amelyek az Unió kizárólagos hatáskörébe tartozó kérdésekre vonatkoznak, a lehető leghamarabb alkalmazzák.

               (3)

               Az Európai Közösség nevében a Bizottság folytatta le a tárgyalásokat a sínpályához kötött járművekről szóló jegyzőkönyv kizárólagos közösségi hatáskörbe tartozó részeiről.

               (4)

               A sínpályához kötött járművekről szóló jegyzőkönyv XXII. cikkének (1) bekezdése előírja, hogy azok a regionális gazdasági integrációs szervezetek, amelyek hatáskörrel rendelkeznek a jegyzőkönyv által szabályozott egyes kérdésekben, aláírhatják, elfogadhatják, jóváhagyhatják az említett jegyzőkönyvet, illetve csatlakozhatnak ahhoz.

               (5)

               A sínpályához kötött járművekről szóló jegyzőkönyv is rendelkezik néhány olyan kérdésről, amelyet a következő uniós jogi aktusok szabályoznak: a 44/2001/EK tanácsi rendelet (1), amelynek helyébe 2015. január 10-től az 1215/2012/EU európai parlamenti és tanácsi rendelet (2) lép; az 1346/2000/EK tanácsi rendelet (3); az 593/2008/EK európai parlamenti és tanácsi rendelet (4); a 2008/57/EK európai parlamenti és tanácsi irányelv (5); valamint a 881/2004/EK európai parlamenti és tanácsi rendelet (6).

               (6)

               A Közösség a 2009/940/EK tanácsi határozat 2009. november 30-i elfogadását követően 2009. december 10-én aláírta a sínpályához kötött járművekről szóló jegyzőkönyvet (7).

               (7)

               Az Unió kizárólagos hatáskörrel rendelkezik a sínpályához kötött járművekről szóló jegyzőkönyv által szabályozott néhány kérdésben, míg az említett dokumentum által szabályozott más kérdésekben a tagállamok rendelkeznek hatáskörrel.

               (8)

               Az Uniónak ezért jóvá kell hagynia a sínpályához kötött járművekről szóló jegyzőkönyvet.

               (9)

               A sínpályához kötött járművekről szóló jegyzőkönyv XXII. cikkének (2) bekezdése előírja, hogy a regionális gazdasági integrációs szervezet az aláíráskor, elfogadáskor, jóváhagyáskor, illetve a csatlakozáskor nyilatkozatot tesz, amelyben megjelöli az említett jegyzőkönyvben szabályozott azon kérdéseket, amelyek vonatkozásában a szervezet tagállamai hatáskört ruháztak a szervezetre.

               (10)

               A Közösség a sínpályához kötött járművekről szóló jegyzőkönyv aláírásakor megtette a hatáskörére vonatkozóan előírt nyilatkozatot. Mindazonáltal indokolt, hogy az Unió a sínpályához kötött járművekről szóló jegyzőkönyv jóváhagyásának időpontjában megújítsa a nyilatkozatot annak érdekében, hogy egyrészt helyesbítsen egy tárgyi tévedést, másrészt pedig tekintettel legyen a jogalkotási fejleményekre és a Horvát Köztársaságnak az Unióhoz való csatlakozására.

               (11)

               A sínpályához kötött járművekről szóló jegyzőkönyv VI., VIII., IX. és X. cikke csak akkor alkalmazandó, ha a Szerződő Állam nyilatkozatot tett a sínpályához kötött járművekről szóló jegyzőkönyv XXVII. cikkének megfelelően, és csak az említett nyilatkozatban meghatározott feltételek mellett. Az Unió a sínpályához kötött járművekről szóló jegyzőkönyv jóváhagyása alkalmával nem tesz a XXVII. cikk (2) bekezdése szerinti, a VIII. cikk alkalmazására vonatkozó nyilatkozatot, valamint nem teszi meg a XXVII. cikk (1) és (3) bekezdése szerinti nyilatkozatokat sem. A tagállamok hatásköre a fizetésképtelenségre vonatkozó anyagi jogi szabályok vonatkozásában nem változik.

               (12)

               Az Egyesült Királyságra és Írországra nézve a 44/2001/EK rendelet, amelyet 2015. január 10-től az 1215/2012/EU rendelet vált fel, továbbá a 1346/2000/EK rendelet, az 593/2008/EK rendelet, a 2008/57/EK irányelv és a 881/2004/EK rendelet jogilag kötelező, és ezért az Egyesült Királyság és Írország részt vesz e határozat elfogadásában és alkalmazásában.

               (13)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A mobil berendezésekkel kapcsolatos nemzetközi érdekekről szóló egyezmény sínpályához kötött járművekkel kapcsolatos kérdéseiről szóló, 2007. február 23-án Luxemburgban elfogadott jegyzőkönyvet az Európai Unió jóváhagyja (8).
   2. cikk
   A Tanács elnöke felhatalmazást kap, hogy kijelölje azt a személyt/azokat a személyeket, aki(k) jogosult(ak) arra, hogy az Unió nevében letétbe helyezze/helyezzék a sínpályához kötött járművekről szóló jegyzőkönyv XXI. cikkében előírt jóváhagyó okiratot (9).
   3. cikk
   Az Unió a sínpályához kötött járművekről szóló jegyzőkönyv jóváhagyásakor – a jegyzőkönyv XXII. cikkének (2) bekezdésével összhangban – a mellékletben található nyilatkozatot teszi.
   4. cikk
   Ez a határozat az elfogadásának napján lép hatályba.

      Kelt Brüsszelben, 2014. december 4-én.

            a Tanács részéről

            az elnök

         A. ORLANDO

      (1)  A Tanács 44/2001/EK rendelete (2000. december 22.) a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 12., 2001.1.16., 1. o.).

      (2)  Az Európai Parlament és a Tanács 1215/2012/EU rendelete (2012. december 12.) a polgári és kereskedelmi ügyekben a joghatóságról, valamint a határozatok elismeréséről és végrehajtásáról (átdolgozás) (HL L 351., 2012.12.20., 1. o.).

      (3)  A Tanács 1346/2000/EK rendelete (2000. május 29.) a fizetésképtelenségi eljárásról (HL L 160., 2000.6.30., 1. o.).

      (4)  Az Európai Parlament és a Tanács 593/2008/EK rendelete (2008. június 17.) a szerződéses kötelezettségekre alkalmazandó jogról (Róma I.) (HL L 177., 2008.7.4., 6. o.).

      (5)  Az Európai Parlament és a Tanács 2008/57/EK irányelve (2008. június 17.) a vasúti rendszer Közösségen belüli kölcsönös átjárhatóságáról (HL L 191., 2008.7.18., 1. o.).

      (6)  Az Európai Parlament és a Tanács 881/2004/EK rendelete (2004. április 29.) az Európai Vasúti Ügynökség létrehozásáról (ügynökségi rendelet) (HL L 164., 2004.4.30., 1. o.).

      (7)  A Tanács 2009/940/EK határozata (2009. november 30.) a 2007. február 23-án Luxembourgban elfogadott, a mobil berendezésekkel kapcsolatos nemzetközi érdekekről szóló egyezmény sínpályához kötött járművekkel kapcsolatos kérdéseiről szóló jegyzőkönyvnek az Európai Közösség részéről történő aláírásáról (HL L 331., 2009.12.16., 1. o.).

      (8)  A sínpályához kötött járművekről szóló jegyzőkönyv szövegét az aláírásról szóló határozattal együtt hirdették ki (HL L 331., 2009.12.16., 5. o.).

      (9)  A Tanács Főtitkársága gondoskodik a sínpályához kötött járművekről szóló jegyzőkönyv hatálybalépése napjának az Európai Unió Hivatalos Lapjában való közzétételéről.

      MELLÉKLET
      A XXII. cikk (2) bekezdése szerinti nyilatkozat az Európai Uniónak a mobil berendezésekkel kapcsolatos nemzetközi érdekekről szóló egyezmény sínpályához kötött járművekkel kapcsolatos kérdéseiről szóló, 2007. február 23-án Luxemburgban elfogadott jegyzőkönyv (a továbbiakban: sínpályához kötött járművekről szóló jegyzőkönyv) által szabályozott azon kérdések vonatkozásában fennálló hatásköréről, amelyek tekintetében a tagállamok hatáskörüket az Unióra ruházták

                  1.

                  A sínpályához kötött járművekről szóló jegyzőkönyv XXII. cikke értelmében a szuverén államok által alapított olyan regionális gazdasági integrációs szervezetek, amelyeknek hatáskörébe tartoznak a jegyzőkönyvben szabályozott egyes kérdések, aláírhatják, elfogadhatják, jóváhagyhatják a jegyzőkönyvet, illetve csatlakozhatnak ahhoz, azzal a feltétellel, hogy megteszik a XXII. cikk (2) bekezdésében említett nyilatkozatot. Az Unió úgy határozott, hogy jóváhagyja a sínpályához kötött járművekről szóló jegyzőkönyvet, és ennek megfelelően megteszi ezt a nyilatkozatot.

                  2.

                  Az Európai Unió tagállamai a Belga Királyság, a Bolgár Köztársaság, a Ciprusi Köztársaság, a Cseh Köztársaság, a Dán Királyság, az Észt Köztársaság, a Finn Köztársaság, a Francia Köztársaság, a Görög Köztársaság, a Holland Királyság, a Horvát Köztársaság, Írország, a Lengyel Köztársaság, a Lett Köztársaság, a Litván Köztársaság, a Luxemburgi Nagyhercegség, Magyarország, Málta, Nagy-Britannia és Észak-Írország Egyesült Királysága, a Németországi Szövetségi Köztársaság, az Olasz Köztársaság, az Osztrák Köztársaság, a Portugál Köztársaság, Románia, a Spanyol Királyság, a Svéd Királyság, a Szlovák Köztársaság, valamint a Szlovén Köztársaság.

                  3.

                  Ez a nyilatkozat azonban – az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében – nem vonatkozik a Dán Királyságra.

                  4.

                  Ez a nyilatkozat nem vonatkozik a tagállamok azon területeire, amelyekre az Európai Unió működéséről szóló szerződés nem alkalmazandó (lásd az említett szerződés 355. cikkét), továbbá nem érinti a sínpályához kötött járművekről szóló jegyzőkönyv értelmében az érintett tagállamok által az ilyen területek nevében és érdekében elfogadott jogi aktusokat és álláspontokat.

                  5.

                  Az Európai Unió tagállamai hatásköröket ruháztak az Unióra a következő uniós jogi aktusokat érintő vagy az azokban foglalt szabályokat módosító kérdések vonatkozásában: 44/2001/EK tanácsi rendelet (1), amelynek helyébe 2015. január 10-től az 1215/2012/EU európai parlamenti és tanácsi rendelet (2) lép, az 1346/2000/EK tanácsi rendelet (3), az 593/2008/EK európai parlamenti és tanácsi rendelet (4), a 2008/57/EK európai parlamenti és tanácsi irányelv (5), és a 881/2004/EK európai parlamenti és tanácsi rendelet (6).

                  6.

                  Ami a járművek számozási rendszerét illeti, az Unió a 2012. november 14-én a 2012/757/EU bizottsági határozattal (7) módosított 2006/920/EK bizottsági határozattal (8) olyan számozási rendszert fogadott el, amely alkalmas a sínpályához kötött járművekről szóló jegyzőkönyv XIV. cikkében említett, sínpályához kötött járművek azonosítására.
                  Ezen túlmenően, az Európai Unió tagállamai és a nemzetközi nyilvántartásért felelős szerv közötti adatcserét illetően az Unió komoly előrehaladást ért el a 2012. november 14-én a 2012/757/EU bizottsági határozattal módosított 2007/756/EK határozat (9) elfogadásának köszönhetően. Az említett határozat értelmében az Európai Unió tagállamai nemzeti járműnyilvántartásokat hoztak létre, és így elkerülhetővé válik a nemzetközi nyilvántartáshoz képest történő kettős adatrögzítés.

                  7.

                  Az Unió nem tesz a XXVII. cikk (2) bekezdése szerinti, a VIII. cikk alkalmazására vonatkozó nyilatkozatot, valamint nem teszi meg a XXVII. cikk (1) és (3) bekezdése szerinti nyilatkozatokat sem. A tagállamok megtartják hatáskörüket a fizetésképtelenségre vonatkozó anyagi jogi szabályaik vonatkozásában.

                  8.

                  Azon hatáskörök gyakorlása, amelyeket a tagállamok az Európai Unióról szóló szerződésnek és az Európai Unió működéséről szóló szerződésnek megfelelően az Unióra ruháztak, jellegénél fogva folyamatosan változik. E Szerződések keretében az arra hatáskörrel rendelkező intézmények az Unió hatáskörének kiterjedését megállapító határozatokat hozhatnak. Az Unió ezért fenntartja a jogot arra, hogy ezt a nyilatkozatot megfelelően módosítsa, anélkül, hogy ez előfeltétele lenne a sínpályához kötött járművekről szóló jegyzőkönyvben szabályozott kérdések tekintetében fennálló hatásköre gyakorlásának.

         (1)  A Tanács 44/2001/EK rendelete (2000. december 22.) a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 12., 2001.1.16., 1. o.).

         (2)  Az Európai Parlament és a Tanács 1215/2012/EU rendelete (2012. december 12.) a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 351., 2012.12.20., 1. o.).

         (3)  A Tanács 1346/2000/EK rendelete (2000. május 29.) a fizetésképtelenségi eljárásról (HL L 160., 2000.6.30., 1. o.).

         (4)  Az Európai Parlament és a Tanács 593/2008/EK rendelete (2008. június 17.) a szerződéses kötelezettségekre alkalmazandó jogról (Róma I.) (HL L 177., 2008.7.4., 6. o.).

         (5)  Az Európai Parlament és a Tanács 2008/57/EK irányelve (2008. június 17.) a vasúti rendszer Közösségen belüli kölcsönös átjárhatóságáról (HL L 191., 2008.7.18., 1. o.).

         (6)  Az Európai Parlament és a Tanács 881/2004/EK rendelete (2004. április 29.) az Európai Vasúti Ügynökség létrehozásáról (ügynökségi rendelet) (HL L 164., 2004.4.30., 1. o.).

         (7)  A Bizottság 2006/920/EK határozata (2006. augusztus 11.) a transzeurópai hagyományos vasúti rendszer forgalmi szolgálati és forgalomirányítási alrendszerével kapcsolatos kölcsönös átjárhatóságára vonatkozó műszaki előírásokról (HL L 359., 2006.12.18., 1. o.).

         (8)  A Bizottság 2012/757/EU határozata (2012. november 14.) az Európai Unió vasúti rendszerének forgalmi szolgálat és forgalomirányítás alrendszerére vonatkozó átjárhatósági műszaki előírásokról és a 2007/756/EK határozat módosításáról (HL L 345., 2012.12.15., 1. o.).

         (9)  A Bizottság 2007/756/EK határozata (2007. november 9.) a 96/48/EK és a 2001/16/EK irányelv 14. cikkének (4) és (5) bekezdésében előírt nemzeti járműnyilvántartás közös előírásainak elfogadásáról (HL L 305., 2007.11.23., 30. o.).


               22.9.2017

               HU

               Az Európai Unió Hivatalos Lapja

               C 316/272

         P8_TA(2015)0295
   Írásbeli választ igénylő kérdések (az eljárási szabályzat 130. cikke (3) bekezdésének értelmezése)
   Az Európai Parlament 2015. szeptember 9-i határozata az írásbeli választ igénylő kérdésekről (az eljárási szabályzat 130. cikke (3) bekezdésének értelmezése) (2015/2152(REG))
   (2017/C 316/31)

      Az Európai Parlament,

               —

               tekintettel Alkotmányügyi Bizottsága elnökének 2015. szeptember 4-i levelére,

               —

               tekintettel eljárási szabályzatának 226. cikkére,

               1.

               úgy határoz, hogy az eljárási szabályzat 130. cikkének (3) bekezdéséhez az alábbi értelmezést csatolja:
               „A »kivételes esetben« kifejezést úgy kell értelmezni, hogy a további kérdés sürgős üggyel kapcsolatos, és e kérdés előterjesztése nem várhat a következő hónapig. Ezenfelül a (3) bekezdés második albekezdése alapján előterjesztett kérdések száma nem érheti el a főszabály szerinti havi öt kérdést.”

               2.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.


title: A Tanács 2012/514/KKBP határozata ( 2012. szeptember 24. ) az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról

text:
               25.9.2012

               HU

               Az Európai Unió Hivatalos Lapja

               L 257/16

         A TANÁCS 2012/514/KKBP HATÁROZATA
   (2012. szeptember 24.)
   az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. szeptember 23-án elfogadta az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozatot (1), amelyet legutóbb a 2011/537/KKBP határozattal (2) módosított. Az EUPOL RD Congo megbízatása 2012. szeptember 30-án lejár.

               (2)

               A Politikai és Biztonsági Bizottság 2012. július 13-án jóváhagyta az arra vonatkozó ajánlást, hogy az EUPOL RD Congo egy évvel meghosszabbodjon, és ezt az időszakot egy 12 hónapos végső átmeneti időszak kövesse, melynek célja a misszió feladatainak átadása.

               (3)

               Az EUPOL RD Congo-t ezért 2013. szeptember 30-ig meg kell hosszabbítani.

               (4)

               Szükséges meghatározni az EUPOL RD Congo-hoz kapcsolódó kiadások fedezésére szánt pénzügyi referenciaösszeget a 2012. október 1-jétől2013. szeptember 30-ig terjedő időszakra.

               (5)

               Szükséges továbbá az EU-minősített adatokra vonatkozó egyes rendelkezések kiigazítása.

               (6)

               Az EUPOL RD Congo végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2010/576/KKBP határozat a következőképpen módosul:

               1.

               Az 1. cikk (1) bekezdésének helyébe a következő szöveg lép:
               „(1)   A 2007/405/KKBP együttes fellépéssel létrehozott, az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziója és annak a kongói igazságszolgáltatással való viszonya (a továbbiakban: EUPOL RD Congo vagy misszió) a 2010. október 1-jétől2013. szeptember 30-ig terjedő időtartamra meghosszabbodik.”;

               2.

               A 2. cikk (1) bekezdésének helyébe a következő szöveg lép:
               „(1)   A kongói nemzeti rendőrségen belüli reformfolyamat előrehaladásának és fenntarthatóságának javítása érdekében az EUPOL RD Congo segíti a kongói hatóságokat a rendőrségi cselekvési terv végrehajtásában, a stratégiai keret iránymutatásainak megfelelően. A misszió hozzá fog járulni a kongói nemzeti rendőrség képességeinek megerősítésére irányuló helyi és nemzetközi erőfeszítésekhez. Az EUPOL RD Congo a reformfolyamat stratégiai szintjén végzett fellépésének megerősítése érdekében meghatározott tevékenységekre és projektekre, a kapacitásépítésre, valamint a kongói nemzeti rendőrség és a tágabb büntető igazságszolgáltatási rendszer közötti kapcsolatok megerősítésére összpontosít, hogy jobban hozzá tudjon járulni a szexuális erőszak és a büntetlenség elleni küzdelemhez. Az EUPOL RD Congo a párhuzamos erőfeszítések elkerülése érdekében szorosan összehangolja munkáját az egyéb uniós, nemzetközi és kétoldalú támogatókkal.”;

               3.

               A 7. cikk (3) bekezdésének helyébe a következő szöveg lép:
               „(3)   A személyzet valamennyi tagja köteles betartani a misszióra vonatkozó minimális biztonsági műveleti követelményeket, valamint a misszióval kapcsolatos, az Unió helyszíni biztonságra vonatkozó politikáját támogató biztonsági tervet. A feladatuk ellátása során a birtokukba kerülő EU-minősített adatok védelme tekintetében a személyzet tagjainak tiszteletben kell tartaniuk az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (3) megállapított biztonsági alapelveket és minimumszabályokat.

               4.

               A 12. cikk helyébe a következő szöveg lép:
               „12. cikk
               Biztonság
               (1)   A polgári műveleti parancsnok az 5. és a 9. cikkel összhangban irányítja a biztonsági intézkedéseknek a misszióvezető általi tervezését, valamint biztosítja azok megfelelő és eredményes végrehajtását az EUPOL RD Congo tekintetében.
               (2)   A misszióvezető felel a misszió biztonságáért, valamint azért, hogy az EUSZ V. címe és az azt támogató jogi aktusok értelmében az Unión kívül operatív jelleggel alkalmazott személyi állomány biztonságára vonatkozó uniós politikával összhangban betartsák a misszió tekintetében alkalmazandó biztonsági minimumkövetelményeket.
               (3)   A misszióvezető munkáját a misszió biztonságáért felelős, vezető beosztású tisztviselő (Senior Mission Security Officer, SMSO) segíti, aki a misszióvezető közvetlen beosztottja, és aki az Európai Külügyi Szolgálattal (EKSZ) is szoros munkakapcsolatot tart fenn.
               (4)   Az EUPOL RD Congo személyi állománya szolgálatba lépése előtt – a műveleti tervvel összhangban – kötelező biztonsági képzésen vesz részt. A személyi állomány ezenkívül az SMSO által szervezett rendszeres helyszíni ismétlő képzéseken is részt vesz.
               (5)   A misszióvezető a 2011/292/EU határozattal összhangban biztosítja az EU-minősített adatok védelmét.”;

               5.

               A 14. cikk (1) bekezdése a következő, harmadik albekezdéssel egészül ki:
               „A misszióhoz kapcsolódó kiadások fedezésére szánt pénzügyi referenciaösszeg a 2012. október 1-jétől2013. szeptember 30-ig terjedő időszakra 6 750 000 EUR.”;

               6.

               A 16. cikk helyébe a következő szöveg lép:
               „16. cikk
               Minősített adatok átadása
               (1)   A főképviselő szükség szerint, a misszió igényeinek megfelelően, a 2011/292/EU tanácsi határozattal összhangban jogosult a misszió céljára készült EU-minősített adatokat és dokumentumokat „CONFIDENTIEL UE / EU CONFIDENTIAL” szintig az e határozathoz csatlakozó harmadik államok részére átadni.
               (2)   A főképviselő – a misszió operatív igényeinek függvényében és a 2011/292/EU határozatnak megfelelően – szintén jogosult a misszió céljára készült EU-minősített adatokat és dokumentumokat „RESTREINT UE / EU RESTRICTED” szintig az ENSZ részére átadni. E célból a főképviselő megállapodást köt az ENSZ illetékes szerveivel.
               (3)   Konkrét és azonnali operatív igény esetén a főképviselő a 2011/292/EU határozatnak megfelelően „RESTREINT UE / EU RESTRICTED” szintig jogosult a fogadó állam részére is átadni a misszió céljára készült EU-minősített adatokat és dokumentumokat. E célból a főképviselő megállapodást köt a fogadó állam illetékes szerveivel.
               (4)   A főképviselő jogosult az ezen határozathoz csatlakozó harmadik államok részére a misszióval kapcsolatos tanácsi tanácskozásokra vonatkozó, nem minősített, a Tanács eljárási szabályzata (4) 6. cikkének (1) bekezdése értelmében szakmai titoktartási kötelezettség hatálya alá tartozó uniós dokumentumok átadására.
               (5)   A főképviselő az (1)–(4) bekezdésben említett jogosultságait, valamint a (2) és (3) bekezdésben említett megállapodások megkötésére vonatkozó hatáskörét átruházhatja a felügyelete alatt álló más személyekre, a polgári műveleti parancsnokra és/vagy a misszióvezetőre.

               7.

               A 18. cikk második albekezdésének helyébe a következő szöveg lép:
               „Ezt a határozatot 2010. október 1-jétől2013. szeptember 30-ig kell alkalmazni.”.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. szeptember 24-én.

            a Tanács részéről

            az elnök

         A. D. MAVROYIANNIS

      (1)  HL L 254., 2010.9.29., 33. o.

      (2)  HL L 236., 2011.9.13., 8. o.

      (3)  HL L 141., 2011.5.27., 17. o.”;

      (4)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).”;


title: A Tanács (KKBP) 2017/1838 határozata (2017. október 10.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

text:
               11.10.2017

               HU

               Az Európai Unió Hivatalos Lapja

               L 261/17

         A TANÁCS (KKBP) 2017/1838 HATÁROZATA
   (2017. október 10.)
   a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről szóló, 2016. május 27-i (KKBP) 2016/849 tanácsi határozatra (1),
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2016. május 27-én elfogadta a (KKBP) 2016/849 határozatot.

               (2)

               Az ENSZ Biztonsági Tanácsa (a továbbiakban: ENSZ BT) 2017. szeptember 11-én elfogadta a 2375 (2017) sz. határozatot (a továbbiakban: a 2375 [2017] sz. ENSZ BT-határozat), amelyben legmélyebb aggodalmának adott hangot a Koreai Népi Demokratikus Köztársaság által 2017. szeptember 2-án végrehajtott kísérleti atomrobbantás és amiatt, hogy a KNDK által jelenleg is folytatott, nukleáris tevékenységek és ballisztikus rakétákkal kapcsolatos tevékenységek veszélyeztetik a térségnek és tágabb környezetének a biztonságát és stabilitását. Az ENSZ BT ezenkívül megállapította, hogy továbbra is egyértelmű fenyegetés áll fenn a nemzetközi béke és biztonság vonatkozásában.

               (3)

               A 2375 (2017) sz. ENSZ BT-határozat kibővíti az egyes áruk KNDK-ba történő kivitelére, illetve a KNDK-ból történő behozatalára vonatkozó tilalmat, valamint a KNDK-ban végrehajtott beruházásokra vonatkozó korlátozásokat.

               (4)

               A 2375 (2017) sz. ENSZ BT-határozat megtiltja továbbá, hogy a tagállamok joghatósága alá tartozó területeken munkavállalást engedélyezzenek a KNDK állampolgárai számára.

               (5)

               Ezenkívül a 2375 (2017) sz. ENSZ BT-határozat elrendeli a teherszállító hajók tengeri lefogásának szigorítását.

               (6)

               E határozat egyes intézkedéseinek végrehajtásához további uniós intézkedésekre van szükség.

               (7)

               A (KKBP) 2016/849 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2016/849 határozat a következőképpen módosul:

               1.

               Az 1. cikk (1) bekezdésének b) pontja helyébe a következő szöveg lép:

                           „b)

                           az ENSZ Biztonsági Tanácsa vagy az 1718 (2006) sz. ENSZ BT-határozat 12. pontja alapján létrehozott bizottság (a továbbiakban: a szankcióbizottság) által az 1718 (2006) sz. ENSZ BT-határozat 8. a) ii. pontjával, a 2087 (2013) sz. ENSZ BT-határozat 5. b) pontjával, a 2094 (2013) sz. ENSZ BT-határozat 20. pontjával, a 2270 (2016) sz. ENSZ BT-határozat 25. pontjával és a 2375 (2017) sz. ENSZ BT-határozat 4. pontjával összhangban meghatározott minden olyan termék, anyag, felszerelés, áru és technológia, amely hozzájárulhat a KNDK nukleáris tevékenységgel, ballisztikus rakétákkal vagy más tömegpusztító fegyverekkel kapcsolatos programjaihoz;”.

               2.

               Az 1. cikk (1) bekezdésének i) pontja helyébe a következő szöveg lép:

                           „i)

                           bármely egyéb olyan termék, amely szerepel a hagyományos fegyverekhez felhasználható kettős felhasználású termékeknek és technológiáknak a szankcióbizottság által a 2321 (2016) sz. ENSZ BT-határozat 7. pontja és a 2375 (2017) sz. ENSZ BT-határozat 5. pontja alapján elfogadott jegyzékében.”

               3.

               A határozat a következő cikkel egészül ki:
               „6c. cikk
               (1)   Tilos a tagállamok állampolgárai részéről, illetve a tagállamok lobogója alatt közlekedő hajó vagy valamely tagállamban lajstromozott légi jármű igénybevételével textíliákat (beleértve, de nem kizárólagosan szöveteket, valamint félkész, illetve kész ruházati termékeket) a KNDK-ból beszerezni, függetlenül attól, hogy azok származási helye a KNDK területén van-e vagy sem.
               (2)   Az (1) bekezdés nem alkalmazandó, amennyiben a szankcióbizottság eseti alapon előzetesen jóváhagyását adta a szóban forgó tevékenységhez.
               (3)   A tagállamok engedélyezhetik olyan textíliák (beleértve, de nem kizárólagosan szövetek, valamint félkész, illetve kész ruházati termékek) 2017. december 10-ig történő behozatalát, amelyek tekintetében az írásbeli szerződések véglegesítésére 2017. szeptember 11. előtt sor került, feltéve, hogy a szankcióbizottságot 2018. január 24-ig értesítik e termékek behozatalának részleteiről.”

               4.

               A 9. cikk helyébe a következő szöveg lép:
               „9. cikk
               (1)   Tilos a kőolajtermékeknek a KNDK-ból történő behozatala, vétele vagy átadása.
               (2)   Tilos a tagállamok állampolgárai részéről vagy a tagállamok területéről vagy területén keresztül, illetve a tagállamok lobogója alatt közlekedő hajó vagy valamely tagállamban lajstromozott légi jármű igénybevételével a KNDK részére bármiféle finomított kőolajterméket közvetlenül vagy közvetve szolgáltatni, eladni vagy átadni, függetlenül attól, hogy hogy e termékek származási helye a tagállamok területén van-e vagy sem.
               (3)   A (2) bekezdés nem alkalmazandó az azon finomított kőolajtermékeknek a tagállamok állampolgárai részéről vagy a tagállamok területéről vagy területén keresztül, illetve a tagállamok lobogója alatt közlekedő hajó vagy valamely tagállamban lajstromozott légi jármű igénybevételével a KNDK részére történő közvetlen vagy közvetett szolgáltatására, eladására vagy átadására, függetlenül attól, hogy hogy e termékek származási helye a tagállamok területén van-e vagy sem, amelyek mennyisége a 2017. október 1-jétől2017. december 31-ig tartó kezdeti, három hónapos időszak alatt nem haladja meg az 500 000 hordót, illetve amelyek éves mennyisége a 2018. január 1-jétől kezdődő 12 hónapos időszak alatt – majd ezt követően éves viszonylatban – nem haladja meg a 2 000 000 hordót, feltéve, hogy:

                           a)

                           a tagállam 30 naponként értesíti a szankcióbizottságot arról, hogy milyen mennyiségben történt a finomított kőolajtermékeknek a KNDK részére történő ilyen jellegű szolgáltatása, eladása vagy átadása, az ügyletben részt vevő valamennyi félre vonatkozó tájékoztatással együtt; és

                           b)

                           a finomított kőolajtermékek szolgáltatásában, eladásában vagy átadásában nem vesz részt olyan személy vagy szervezet, aki, illetve amely összefüggésbe hozható a KNDK nukleáris vagy ballisztikusrakéta-programjaival, vagy az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozattal betiltott egyéb tevékenységeivel, ideértve a jegyzékbe vett személyeket és szervezeteket, a nevükben vagy az irányításuk szerint eljáró személyeket és szervezeteket, a közvetlenül vagy közvetve tulajdonukban lévő vagy ellenőrzésük alatt álló szervezeteket, illetve a szankciók megkerülésében segédkező személyeket vagy szervezeteket; és

                           c)

                           a finomított kőolajtermékek szolgáltatása, eladása vagy átadása kizárólag az észak-koreai állampolgárok megélhetési céljait szolgálja, és nem termel bevételt a KNDK nukleáris vagy ballisztikusrakéta-programjai, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozatokkal betiltott egyéb tevékenységek számára.

                     (4)   Az Unió megteszi a szükséges intézkedéseket annak érdekében, hogy meghatározza az e cikk hatálya alá tartozó termékek körét.”

               5.

               A következő cikk kerül beillesztésre:
               „9b. cikk
               (1)   Valamely tagállam a 2017. szeptember 11-ét követő bármely 12 hónapos időszakban nem szolgáltathat, adhat el vagy adhat át a KNDK részére olyan mennyiségű kőolajat, amely meghaladja az ezen időpontot megelőző 12 hónapos időszak során az adott tagállam által szolgáltatott, eladott vagy átadott kőolaj mennyiségét.
               (2)   Az (1) bekezdés nem alkalmazandó, amennyiben a szankcióbizottság eseti alapon előzetesen jóváhagyta, hogy a kőolajszállítmány kizárólag az észak-koreai állampolgárok megélhetési céljait szolgálja, és nem kapcsolódik a KNDK nukleáris vagy ballisztikusrakéta-programjaihoz, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozatokkal betiltott egyéb tevékenységeihez.
               (3)   Az Unió megteszi a szükséges intézkedéseket annak érdekében, hogy meghatározza az e cikk hatálya alá tartozó termékek körét.”

               6.

               A következő cikk kerül beillesztésre:
               „9c. cikk
               Tilos a tagállamok állampolgárai részéről vagy a tagállamok területéről vagy területén keresztül, illetve a tagállamok lobogója alatt közlekedő hajó vagy valamely tagállamban lajstromozott légi jármű igénybevételével kondenzátumokat és földgázkondenzátumokat közvetlenül vagy közvetve a KNDK részére szolgáltatni, eladni vagy átadni, függetlenül attól, hogy azok származási helye a tagállamok területén van-e vagy sem. Az Unió megteszi a szükséges intézkedéseket annak érdekében, hogy meghatározza az e cikk hatálya alá tartozó termékek körét.”

               7.

               A 11. cikk (2) bekezdésének c) pontja helyébe a következő szöveg lép:

                           „c)

                           a tagállamok állampolgárai részéről vagy a tagállamok területén a KNDK szervezeteivel vagy személyeivel új közös vállalkozást vagy gazdálkodó szervezetet létrehozni, illetve a meglévőket fenntartani és működtetni, függetlenül attól, hogy e szervezetek vagy személyek a KNDK kormánya érdekében vagy nevében járnak-e el vagy sem;”.

               8.

               A 11. cikk a következő bekezdésekkel egészül ki:
               „(3)   A (2) bekezdés c) pontja nem alkalmazandó azon közös vállalkozások vagy gazdálkodó szervezetek – különösen a nyereséget nem termelő, nem kereskedelmi jellegű közüzemi infrastruktúraprojektek – esetében, amelyeket a szankcióbizottság eseti alapon előzetesen jóváhagyott.
               (4)   A tagállamok legkésőbb 2018. január 9-ig megszüntetnek minden ilyen meglévő közös vállalkozást vagy gazdálkodó szervezetet, amennyiben a szankcióbizottság eseti alapon nem hagyta jóvá az adott közös vállalkozást vagy gazdálkodó szervezetet. Azt követően, hogy a szankcióbizottság elutasította a jóváhagyási kérelmet, a tagállamok 120 napon belül megszüntetnek továbbá minden ilyen meglévő közös vállalkozást vagy gazdálkodó szervezetet.”

               9.

               A 16. cikk (3) bekezdése helyébe a következő szöveg lép:
               „(3)   A tagállamok a lobogó szerinti állam hozzájárulásával ellenőrzik a nyílt tengeren a hajókat, amennyiben olyan információval rendelkeznek, amely alapján okkal feltételezhető, hogy a hajók rakománya olyan termékeket tartalmaz, amelyek szolgáltatása, eladása, átadása vagy kivitele e határozat értelmében tilos.
               Ha az a tagállam, amely a lobogó szerinti állam, nem járul hozzá a nyílt tengeren végzett ellenőrzéshez, egy megfelelő kikötőbe irányítja a hajót, ahol a helyi hatóságok elvégezhetik a 2270 (2016) sz. ENSZ BT-határozat 18. pontja szerinti ellenőrzést.
               Amennyiben a lobogó szerinti állam nem járul hozzá a nyílt tengeren végzett ellenőrzéshez, és nem irányítja a hajót egy megfelelő kikötőbe a szükséges ellenőrzés elvégzéséhez, illetve ha a hajó megtagadja a lobogó szerinti állam azon utasítását, hogy engedélyezze a nyílt tengeren történő ellenőrzést, vagy hogy az említett kikötőbe hajózzon, a tagállamok haladéktalanul jelentést nyújtanak be a szankcióbizottságnak, amely jelentés tartalmazza az eseményre, a hajóra és a lobogó szerinti államra vonatkozó releváns információkat.”

               10.

               A 16. cikk (6) bekezdésének helyébe a következő szöveg lép:
               „(6)   A tagállamok az alkalmazandó nemzetközi jog értelmében fennálló kötelezettségeikkel összhangban megteszik a szükséges intézkedéseket annak érdekében, hogy – például megsemmisítéssel, működésképtelenné vagy használhatatlanná tétellel, raktározással vagy hatástalanítás céljából az eredet vagy a végcél szerinti államtól eltérő államba szállítással – lefoglalják és hatástalanítsák az ellenőrzések során azonosított olyan termékeket, amelyek szolgáltatása, eladása, átadása vagy kivitele az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2371 (2017) vagy a 2375 (2017) sz. ENSZ BT-határozat értelmében tilos.”

               11.

               A 16. cikk a következő bekezdéssel egészül ki:
               „(9)   A tagállamok megtiltják állampolgáraiknak, a joghatóságuk alá tartozó személyeknek, a területükön bejegyzett székhellyel rendelkező vagy a joghatóságuk alá tartozó szervezeteknek, valamint a lobogójuk alatt közlekedő hajóknak, hogy elősegítsék azt, illetve hogy részt vegyenek abban, hogy a KNDK lobogója alatt közlekedő hajókra vagy hajókról hajók közötti átrakodással olyan árukat, illetve termékeket rakodjanak át, amelyeket a KNDK részére vagy a KNDK-ból szolgáltatnak, adnak el vagy adnak át.”

               12.

               A 18a. cikk helyébe a következő szöveg lép:
               „18a. cikk
               (1)   Amennyiben a szankcióbizottság által jegyzékbe vett valamely hajó lobogó szerinti állama valamelyik tagállam, az érintett tagállam – ha a szankcióbizottság így rendelkezik – megtiltja lobogója használatát a hajó számára.
               (2)   Amennyiben a szankcióbizottság által jegyzékbe vett valamely hajó lobogó szerinti állama valamelyik tagállam, az érintett tagállam – ha a szankcióbizottság így rendelkezik – a szóban forgó hajót a kikötő szerinti állammal koordinálva a szankcióbizottság által kijelölt kikötőbe irányítja.
               (3)   Amennyiben a szankcióbizottság által jegyzékbe vett valamely hajó lobogó szerinti állama valamelyik tagállam, az érintett tagállam – ha a szankcióbizottság így rendelkezik – azonnal törli a hajót a nyilvántartásából.
               (4)   Amennyiben a szankcióbizottság a jegyzékbe vételkor így rendelkezik, a tagállamok megtiltják a jegyzékbe vett hajóknak, hogy behajózzanak a kikötőikbe, kivéve vészhelyzet esetén, vagy ha a hajó a kiindulási kikötőjébe tér vissza, vagy ha a szankcióbizottság előzetesen megállapítja, hogy a behajózásra humanitárius okok, vagy az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), vagy a 2371 (2017) sz. ENSZ BT-határozat céljaival összhangban lévő okok miatt van szükség.
               (5)   Amennyiben a szankcióbizottság a jegyzékbe vételkor így rendelkezik, a tagállamok vagyonieszköz-befagyasztás hatálya alá vonják a jegyzékbe vett hajót.
               (6)   A IV. melléklet tartalmazza az e cikk (1)–(5) bekezdésében említett, a szankcióbizottság által a 2321 (2016) sz. ENSZ BT-határozat 12. pontjával, a 2371 (2017) sz. ENSZ BT-határozat 6. pontjával és a 2375 (2017) sz. ENSZ BT-határozat 6. és 8. pontjával összhangban jegyzékbe vett hajókat.”

               13.

               A 26a. cikk helyébe a következő szöveg lép:
               „26a. cikk
               (1)   A tagállamok a területükre történő beutazás engedélyezésével összefüggésben nem engedélyezhetik a munkavállalást az észak-koreai állampolgároknak a joghatóságuk alá tartozó területeken.
               (2)   Az (1) bekezdés nem alkalmazandó, amennyiben a szankcióbizottság eseti alapon előzetesen jóváhagyja azt, hogy az észak-koreai állampolgároknak az adott tagállam joghatósága alatti foglalkoztatására humanitárius segély célba juttatása, nukleáris leszerelés, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozat célkitűzéseivel összhangban lévő egyéb célból van szükség.
               (3)   Az (1) bekezdés nem alkalmazandó a munkavállalás engedélyezésének azon eseteiben, amikor a vonatkozó írásbeli szerződések véglegesítésére 2017. szeptember 11-ét megelőzően került sor.”

               14.

               A 32. cikk helyébe a következő szöveg lép:
               „32. cikk
               Nem teljesíthetők az olyan szerződésekkel vagy ügyletekkel kapcsolatos, bármilyen formájú igények, amelyek teljesítését közvetlenül vagy közvetve, egészben vagy részben befolyásolják az 1718 (2006), az 1874 (2009), a 2087 (2013), a 2094 (2013), a 2270 (2016), vagy a 2375 (2017) sz. ENSZ BT-határozat értelmében elrendelt intézkedések, beleértve az Egyesült Nemzetek Biztonsági Tanácsa vonatkozó határozatainak vagy az e határozatban szereplő intézkedéseknek a végrehajtása érdekében, vagy azokkal összefüggésben az Unió vagy valamely tagállam által hozott intézkedéseket, ideértve a kártérítési vagy egyéb hasonló jellegű igényeket, mint például beszámítási igényt vagy garanciaérvényesítés keretében benyújtott igényt, nevezetesen kötvény, garancia vagy viszontgarancia – különösen pénzügyi garancia vagy pénzügyi viszontgarancia – kifizetésére vagy meghosszabbítására irányuló bármilyen igényt, amennyiben azokat az alábbiak nyújtották be:

                           a)

                           az I., a II. és a III. mellékletben foglalt jegyzékben szereplő személyek vagy szervezetek;

                           b)

                           bármely más KNDK-beli személy vagy szervezet, ideértve a KNDK kormányát, annak közhatalmi szerveit, köztestületeit, és ügynökségeit; vagy

                           c)

                           az a) vagy b) pontban említett személyek vagy szervezetek valamelyikén keresztül, illetve nevében eljáró személyek vagy szervezetek.”

               15.

               A IV. melléklet címsorának helyébe a következő szöveg lép:
               „A 18a. cikk (6) bekezdésében említett hajók jegyzéke”.

               16.

               A VI. mellékletet törölni kell.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2017. október 10-én.

            a Tanács részéről

            az elnök

         T. TÕNISTE

      (1)  HL L 141., 2016.5.28., 79. o.


title: A Politikai és Biztonsági Bizottság (KKBP) 2015/1496 határozata (2015. július 23.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról (EUAM UKRAJNA/3/2015)

text:
               5.9.2015

               HU

               Az Európai Unió Hivatalos Lapja

               L 233/7

         A POLITIKAI ÉS BIZTONSÁGI BIZOTTSÁG (KKBP) 2015/1496 HATÁROZATA
   (2015. július 23.)
   az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról (EUAM UKRAJNA/3/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) szóló, 2014. július 22-i 2014/486/KKBP tanácsi határozatra (1) és különösen annak 7. cikke (1) bekezdésére,
   mivel:

               (1)

               A 2014/486/KKBP határozat értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazást kap arra, hogy meghozza az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukrajna) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A PBB 2014. július 24-én elfogadta a 2014/644/KKBP határozatot (2), mellyel MIZSEI Kálmánt nevezte ki az EUAM Ukrajna misszióvezetőjévé a 2014. augusztus 1-jétől2015. július 31-ig terjedő időtartamra.

               (3)

               Az Unió külügyi és biztonságpolitikai főképviselője azt javasolta, hogy a 2015. augusztus 1-jétől2015. november 30-ig terjedő időtartamra hosszabbítsák meg MIZSEI Kálmánnak mint az EUAM Ukrajna misszióvezetőjének megbízatását,

         ELFOGADTA EZT A HATÁROZATOT:
   1. cikk
   MIZSEI Kálmánnak mint az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetőjének megbízatását a Politikai és Biztonsági Bizottság 2015. november 30-ig meghosszabbítja.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. július 23-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 217., 2014.7.23., 42. o.

      (2)  A Politikai és Biztonsági Bizottság 2014/644/KKBP határozata (2014. július 24.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukraine) misszióvezetőjének kinevezéséről (EUAM Ukraine/1/2014) (HL L 267., 2014.9.6., 6. o.).


title: A Bizottság határozata (1987. január 13.) a húsipari termékek Közösségbe történő behozatalára feljogosított brazíliai létesítmények jegyzékéről

text:
Fontos jogi nyilatkozat

|

31987D0119

Hivatalos Lap L 049 , 18/02/1987 o. 0037 - 0038 finn különkiadás fejezet 3 kötet 22 o. 0208  svéd különkiadás fejezet 3 kötet 22 o. 0208

		A Bizottság határozata(1987. január 13.)a húsipari termékek Közösségbe történő behozatalára feljogosított brazíliai létesítmények jegyzékéről(87/119/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 86/469/EGK irányelvvel [1] módosított, a húsipari termékek Közösségen belüli kereskedelmét érintő egészségügyi problémákról szóló, 1976. december 21-i 77/99/EGK tanácsi irányelvre [2] és különösen annak 17. cikke (1) bekezdésére,mivel a 77/99/EGK irányelv 17. cikkének (1) bekezdése alapján létre kell hozni a húsipari termékek Közösségbe való behozatalára feljogosított harmadik országbeli létesítmények jegyzékeit; mivel ezeknek a létesítményeknek meg kell felelniük a fenti irányelv mellékletében megállapított követelményeknek;mivel Brazília benyújtotta a Bizottságnak a húsipari termékek Közösségbe történő behozatalára feljogosított létesítmények jegyzékét;mivel a közösségi helyszíni ellenőrzések során megállapították, hogy egyes létesítményeknek megfelelő a higiéniai színvonala; mivel így fel lehet azokat venni az említett irányelv 17. cikkének (1) bekezdése alapján összeállított, a húsipari termékek Közösségbe történő behozatalára feljogosított létesítmények kezdeti jegyzékébe;mivel a Brazília által javasolt többi létesítmény esetét ismételten meg kell vizsgálni a higiéniai színvonalukra és a közösségi követelményekhez való alkalmazkodási képességük gyorsaságára vonatkozó újabb információk alapján;mivel eközben a meglévő kereskedelmi forgalom hirtelen megszakításának elkerülése végett e létesítmények ideiglenesen engedélyezni lehet, hogy folytassák húsipari termékek kivitelét azon tagállamokba, amelyek felkészültek annak fogadására;mivel ezért felül kell majd vizsgálni ezt a határozatot, és szükség szerint módosítani kell az e célból tett intézkedések, valamint az addigi javulás fényében;mivel ez a határozat a harmadik országokra vonatkozó, meglévő közösségi jogszabályokon alapul; mivel ezért felül kell majd vizsgálni ezt a határozatot, ha a fent említett szabályokat módosítani kell;mivel továbbá, a 77/99/EGK irányelv 17. cikkének (1) bekezdésével összhangban, a tagállamok által harmadik országokból behozott húsipari termékek esetében egyébként alkalmazott rendelkezések nem lehetnek kedvezőbbek a Közösségen belüli kereskedelmet szabályozó rendelkezéseknél; mivel e tekintetben a húsipari termékeknek a mellékletben felsorolt létesítményekből való behozatala továbbra is más állat-egészségügyi jogszabályok hatálya alá tartozik, különösen az állat-egészségügyi követelmények és a Szerződés általános rendelkezései tekintetében;mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikk(1) A tagállamok húsipari termékek behozatalát Brazília esetében csak a mellékletben felsorolt létesítményekből engedélyezhetik.(2) A tagállamok azonban 1987. augusztus 15-ig továbbra is engedélyezhetik húsipari termékek behozatalát olyan létesítményekből, amelyek ugyan nem szerepelnek a mellékletben, de amelyeket a brazil hatóságok 1986. május 8-tól hivatalosan jóváhagytak és javasoltak, kivéve, ha 1987. augusztus 16-a előtt ezzel ellenkező értelmű döntés születik.A Bizottság e létesítmények jegyzékét továbbítja a tagállamoknak.(3) Az (1) bekezdésben említett létesítményekből származó behozatal továbbra is a máshol meghatározott közösségi állat-egészségügyi rendelkezések hatálya alá tartozik, különösen az állat-egészségügyi követelmények tekintetében.2. cikkEzt a határozatot 1987. január 15-től kell alkalmazni.3. cikkEzt a határozatot 1987. augusztus 16. előtt felülvizsgálják és szükség szerint módosítják.4. cikkEnnek a határozatnak a tagállamok a címzettjei.Kelt Brüsszelben, 1987. január 13-án.a Bizottság részérőlFrans Andriessenalelnök[1] HL L 275., 1986.9.26., 36. o.[2] HL L 26., 1977.1.31., 85. o.--------------------------------------------------MELLÉKLETA LÉTESÍTMÉNYEK JEGYZÉKEJóváhagyási szám | Létesítmény | Cím || |SIF | 7 | Swift Armour SA Indústria e Comércio | Santana do Livramento, Rio Grande do Sul |SIF | 10 | Frigorífico Bordon SA | São Paulo, São Paulo |SIF | 381 | Frigorífico Kaiowa SA | Guarulhos, São Paulo |SIF | 385 | Frigorífico Mouran SA | Andradina, São Paulo |SIF | 736 | Sola SA Indústrias Alimentícias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grande, Mato Grosso |SIF | 2023 | Frigorífico Quatro Rios SA | Votuporanga, São Paulo |--------------------------------------------------


title: A Tanács (EU, Euratom) 2016/1147 határozata (2016. július 12.) az Európai Gazdasági és Szociális Bizottságnak a Belga Királyság által javasolt egy tagja kinevezéséről

text:
               14.7.2016

               HU

               Az Európai Unió Hivatalos Lapja

               L 189/58

         A TANÁCS (EU, Euratom) 2016/1147 HATÁROZATA
   (2016. július 12.)
   az Európai Gazdasági és Szociális Bizottságnak a Belga Királyság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a belga kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2015. szeptember 18-án és 2015. október 1-jén elfogadta az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről szóló (EU, Euratom) 2015/1600 (1), illetve (EU, Euratom) 2015/1790 (2) határozatot.

               (2)

               Rudi THOMAES hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Paul SOETE-t (Ancien Administrateur délégué d'AGORIA) a hivatali idő hátralévő részére, azaz 2020. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. július 12-én.

            a Tanács részéről

            az elnök

         P. KAŽIMÍR

      (1)  A Tanács 2015. szeptember 18-i (EU, Euratom) 2015/1600 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 248., 2015.9.24., 53. o.).

      (2)  A Tanács 2015. október 1-jei (EU, Euratom) 2015/1790 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 260., 2015.10.7., 23. o.).


title: 147. határozat (1990. október 10.) az 1408/71/EGK rendelet 76. cikkének alkalmazásáról

text:
Fontos jogi nyilatkozat

|

31991D0425

Hivatalos Lap L 235 , 23/08/1991 o. 0021 - 0027 finn különkiadás fejezet 5 kötet 5 o. 0091  svéd különkiadás fejezet 5 kötet 5 o. 0091

		147. határozat(1990. október 10.)az 1408/71/EGK rendelet 76. cikkének alkalmazásáról(91/425/EGK)AZ EURÓPAI KÖZÖSSÉGEK MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁGA,tekintettel a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 81. cikkének a) pontjára, amelynek értelmében az igazgatási bizottság feladata az 1408/71/EGK rendelet és az azt követő rendeletekkel kapcsolatosan felmerülő igazgatási és értelmezési kérdések kezelése,tekintettel az 1972. március 21-i 574/72/EGK tanácsi rendelet 2. cikkének (1) bekezdésére, amelynek értelmében az igazgatási bizottság kidolgozza a tanúsítványok, igazolások, nyilatkozatok, kérelmek és más, ezeknek a rendeleteknek az alkalmazásához szükséges okmányok mintáját,tekintettel az 1989. október 30-i 3427/89/EGK tanácsi rendeletre, amely különösen az 1408/71/EGK rendelet 76. cikkét módosítja,mivel a 76. cikk az (1) bekezdésben úgy rendelkezik, hogy ha az illetékes állam jogszabályai szerinti, valamint a családtagok tartózkodási helye szerinti állam jogszabályai szerinti családi ellátásokhoz való jogosultság halmozódik, az illetékes állam jogszabályai által megállapított összeget vissza kell tartani a családtagok tartózkodási helye szerinti állam jogszabályai által megállapított összeghatárig, a (2) bekezdésben pedig úgy rendelkezik, hogy ha az ellátásokra vonatkozó kérelmet nem a családtagok lakóhelye szerinti tagállamban nyújtották be, a másik tagállam illetékes intézménye ugyanúgy alkalmazhatja az (1) bekezdés rendelkezéseit, mintha az ellátásokat az első tagállamban nyújtották volna be;mivel, következésképpen, szükséges meghatározni az említett cikk végrehajtásának szabályait, tekintettel a tartózkodási hely szerinti intézmény által az illetékes intézménynek nyújtandó, a fent említett visszatartásra vonatkozó információra, tekintettel a két érintett jogszabályrendszer által biztosított összegek közötti különbségre, valamint tekintettel az illetékes intézmény által kifizetendő különbözeti pótlék meghatározására;mivel ezért szükséges az E 411 nyomtatvány módosított változatát kidolgozni;mivel az igazgatási bizottság 15. ajánlása meghatározza, hogy a nyomtatványokat mely nyelveken kell kiadni;mivel, végül, szükséges meghatározni a fent említett különbség kiszámítására irányadó átváltási árfolyamot,A KÖVETKEZŐKÉPPEN HATÁROZOTT:1. a) Amennyiben az illetékes intézménynek nem áll rendelkezésére olyan információ, amely szerint a családtagok tartózkodási helye szerinti államban családi ellátásokra jogosító kereső tevékenységet (vagy a 119. határozat értelmében annak számító tevékenységet) folytatnak, ez az intézmény a családi ellátás teljes összegét kifizeti.b) Kétség esetén, illetve ha bizonyos, hogy a családtagok tartózkodási helye szerinti államban családi ellátásokra jogosító kereső tevékenységet (vagy a 119. határozat értelmében annak számító tevékenységet) folytatnak, az illetékes intézmény felfüggesztheti a családi ellátások kifizetését. Ezt követően azonnal információt kér a családtagok tartózkodási helye szerinti intézménytől a családi ellátásokhoz való jogosultságról a tartózkodási hely szerinti államban, az alábbiakban bemutatott E 411 nyomtatvány módosított változatának megfelelően.A tagállamok hatáskörrel rendelkező hatóságai ezt a nyomtatványt az érintett illetékes intézmények rendelkezésére bocsátják. E formanyomtatvány elérhető lesz a Közösség hivatalos nyelvein, a különböző változatokat azonosan kialakítva, ami által lehetővé válik az egyes személyek számára, hogy a formanyomtatványt saját nyelvükön vegyék kézhez.c) Az illetékes intézmény minden évben elküldi az E 411 nyomtatványt a családtagok tartózkodási helye szerint illetékes intézményhez. Ez utóbbi az átvételtől számított három hónapon belül visszaküldi a nyomtatványt az illetékes intézménynek.d) Azt követően, hogy a tartózkodási hely szerinti intézménytől megkapta az információt, az illetékes intézmény minden egyes családtag esetében összehasonlítást végez a családtagok tartózkodási helye szerinti állam jogszabályai szerinti családi ellátás (a tartózkodási hely szerinti intézmény által visszaigazolt információ szerinti) összege, valamint az általa alkalmazott jogszabályok szerinti családi ellátás összege között.e) Az összehasonlítást követően az illetékes intézmény a megfelelő esetekben olyan mértékű pótlékot ad a családtagok tartózkodási helye szerinti állam jogszabályai szerinti ellátáshoz, amely megegyezik az említett jogszabályok által megítélt ellátás összege és az illetékes állam jogszabályai szerinti ellátás összege közötti különbséggel.A pótlék összegét első alkalommal legkésőbb az ellátásokhoz való jogosultságnak a családtagok tartózkodási helye szerinti államban és az illetékes államban történő megszerzését követő tizenkét hónapon belül határozzák meg. Ezt követően a pótlék összegét legalább évente kell meghatározni.Amennyiben az illetékes intézmény által alkalmazott jogszabályok szerint nem nyújtanak ellátást ugyanazon családtag után, vagy az összeg, amelyről ezek a jogszabályok rendelkeznek, kisebb, mint az, amelyet a családtagok tartózkodási helye szerinti intézmény visszaigazol, az illetékes intézmény nem nyújt pótlékot.Amennyiben ugyanazon családtag jogán e jogszabályok szerint nyújtanak ellátást, és az ellátások összege meghaladja a családtagok tartózkodási helye szerinti intézmény által visszaigazolt összeget, az intézmény a két összeg közötti különbségnek megfelelő pótlékot fizet ki.Amennyiben az illetékes intézmény által alkalmazott jogszabályok szerint ellátás jár, míg a tartózkodási hely szerinti állam jogszabályai szerint nem nyújtanak ellátást ugyanazon családtag után, az említett intézmény az ellátások teljes összegét kifizeti.Az illetékes intézmény az említett összegeknek az érintett személyek részére történő nyújtása előtt összevonhatja az összegeket a család egészének járó pótlékként.f) Az illetékes intézmény a különbözeti pótlék esetében előleget nyújthat. Ebben az esetben, amennyiben kiderül, hogy az előleg összege meghaladja a kifizetendő összeget, az illetékes intézmény a megfelelő szabályozást alkalmazva levonja a túlfizetett összeget abból a pótlékból, amelyet az érintett személy részére a következő időszakra biztosít.g) Ha a családtagok tartózkodási helye szerinti államban nem nyújtottak be családi ellátások iránti kérelmet, és ha a tartózkodási hely szerinti intézmény rendelkezésére álló információ nem jelzi, hogy mekkora összegű családi ellátás járt volna, ha kérelmet nyújtottak volna be, az említett intézmény megküldi az általa alkalmazott jogszabályokban előírt, és az érintett időszakban vagy időszakokban hatályos általános díjskálát az illetékes intézménynek.2. A két összeg összehasonlításánál az illetékes intézmény az 574/72/EGK rendelet 107. cikkének (1) bekezdésében meghatározott árfolyamon a saját valutájára átváltja a családtagok tartózkodási helye szerinti állam jogszabályai által előírt családi ellátások összegét. A figyelembe veendő átváltási árfolyam az összehasonlítás elvégzésének napján érvényes árfolyam.3. Ez a határozat az Európai Közösségek Hivatalos Lapjában történő kihirdetését követő hónap első napján lép hatályba.az igazgatási bizottság elnökeM. T. Ferraro--------------------------------------------------+++++ TIFF ++++++++++ TIFF ++++++++++ TIFF +++++--------------------------------------------------


title: Az Európai Központi Bank (EU) 2016/1041 határozata (2016. június 22.) a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról és az (EU) 2015/300 határozat hatályon kívül helyezéséről (EKB/2016/18)

text:
               28.6.2016

               HU

               Az Európai Unió Hivatalos Lapja

               L 169/14

         AZ EURÓPAI KÖZPONTI BANK (EU) 2016/1041 HATÁROZATA
   (2016. június 22.)
   a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról és az (EU) 2015/300 határozat hatályon kívül helyezéséről (EKB/2016/18)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18. cikkére, és 34.1. cikke második francia bekezdésére,
   tekintettel az eurorendszer monetáris politikához kötődő keretének végrehajtásáról szóló, 2014. december 19-i (EU) 2015/510 európai központi banki iránymutatásra (az általános dokumentációra vonatkozó iránymutatás) (EKB/2014/60) (1), és különösen annak 1. cikke (4) bekezdésére, negyedik része I., II., IV., V., VI. és VIII. címére, valamint hatodik részére,
   tekintettel az eurorendszer refinanszírozási műveleteivel és a fedezetek elfogadhatóságával kapcsolatos további átmeneti intézkedésekről és az EKB/2007/9 iránymutatás módosításáról szóló, 2014. július 9-i EKB/2014/31 iránymutatásra (2), és különösen annak 1. cikke (3) bekezdésére és 8. cikkére,
   tekintettel a közszektor eszközeinek másodlagos piacon történő megvásárlására irányuló programról szóló, 2015. március 4-i (EU) 2015/774 európai központi banki határozatra (EKB/2015/10) (3) és különösen annak 3. cikke (2) bekezdésére,
   mivel:

               (1)

               A Központi Bankok Európai Rendszere és az Európai Központi Bank Alapokmányának 18.1. cikke szerint az Európai Központi Bank (EKB) és azon tagállamok nemzeti központi bankjai, amelyek pénzneme az euro, hitelműveleteket végezhetnek hitelintézetekkel és más piaci szereplőkkel, megfelelő fedezet mellett történő hitelnyújtás révén.

               (2)

               A forgalomképes eszközöknek az eurorendszer monetáris politikai műveletei céljára fedezetként való elfogadhatóságát meghatározó általános kritériumokat és hitelminőségi küszöbökre vonatkozó minimumkövetelményeket az (EU) 2015/510 iránymutatás (EKB/2014/60), különösen annak 59. cikke és negyedik részének II. címe rögzíti.

               (3)

               Az (EU) 2015/510 iránymutatás (EKB/2014/60) 1. cikkének (4) bekezdése értelmében a Kormányzótanács az eurorendszer monetáris politikai műveletei végrehajtásának eszközeit, instrumentumait, feltételeit, követelményeit és eljárásait bármikor megváltoztathatja. Az (EU) 2015/510 iránymutatás (EKB/2014/60) 59. cikkének (6) bekezdése értelmében az eurorendszer fenntartja magának a jogot, hogy az eurorendszer kockázatokkal szembeni megfelelő védelmének biztosítása szempontjából általa relevánsnak tartott bármely információ alapján meghatározza, hogy egy kibocsátás, kibocsátó, adós vagy garanciavállaló megfelel-e az eurorendszer hitelminőségi követelményeinek.

               (4)

               Az EKB/2014/31 iránymutatás 8. cikkének (2) bekezdése úgy rendelkezik, hogy az eurorendszer hitelminőségi követelményei nem vonatkoznak azokra a forgalomképes adósságinstrumentumokra, amelyeket az Európai Unió/Nemzetközi Valutaalap programjában részt vevő euroövezeti tagállam központi kormányzata bocsátott ki vagy garantált teljes mértékben, kivéve, ha a Kormányzótanács úgy dönt, hogy az érintett tagállam nem felel meg a pénzügyi támogatásban és/vagy a makrogazdasági programban foglalt követelményeknek.

               (5)

               2015. februárban a Kormányzótanács arra a következtetésre jutott, hogy nem feltételezhető az Európai Unió/Nemzetközi Valutaalap Görög Köztársaságra vonatkozó, akkor folyamatban levő programja felülvizsgálatának sikeres befejezése. Következésképpen az (EU) 2015/300 európai központi banki határozat (EKB/2015/6) (4) úgy rendelkezett, hogy az EKB/2014/31 iránymutatás 6. cikke (1) bekezdésének és 8. cikkének alkalmazásában a Görög Köztársaság a továbbiakban nem tekintendő úgy, mint amely megfelel az Európai Unió/Nemzetközi Valutaalap programjának, valamint, hogy az eurorendszer hitelminőségi követelményei a Görög Köztársaság által kibocsátott vagy teljes mértékben garantált forgalomképes adósságinstrumentumok vonatkozásában alkalmazandók. 2015. augusztus 19-én, a Görög Köztársaság pénzügyi támogatására vonatkozó, az Európai Pénzügyi Stabilitási Eszköz (EFSF) programjának lejártát követően az Európai Stabilitási Mechanizmus (ESM) kormányzótanácsa Görögországra vonatkozó új hároméves pénzügyi támogatási programot hagyott jóvá.

               (6)

               Az új ESM-program keretében az első részlet folyósításra került, miután meghozták azon szükséges intézkedéseket és elérték azon mérföldköveket, amelyek elősegítették a görög gazdaság fokozatos stabilizálódását és lehetővé tették a görög bankrendszer feltőkésítését 2015 végén. A program keretében az első felülvizsgálatra kijelölt előzetes intézkedések befejezésekor az ESM igazgatótanácsa 2016. június 17-én jóváhagyta a program második részlete első részének folyósítását. Az ESM-program első felülvizsgálata tehát sikeresen zárult le.

               (7)

               A Kormányzótanács értékelte az új ESM-program Görögországra vonatkozó hatásait, a program folyamatos végrehajtását és a görög hatóságoknak a program teljes végrehajtása iránt tanúsított elkötelezettségét.

               (8)

               A fenti értékelés alapján a Kormányzótanács úgy tekinti, hogy a Görög Köztársaság megfelel a program feltételeinek, és úgy határozott, hogy visszaállítja a Görög Köztársaság által kibocsátott vagy teljes mértékben garantált forgalomképes adósságinstrumentumoknak az eurorendszer monetáris politikai műveletei céljára való elfogadhatóságát. Ezért az (EU) 2015/300 határozatot (EKB/2015/6) hatályon kívül kell helyezni.

               (9)

               A Görög Köztársaság által kibocsátott vagy teljes mértékben garantált forgalomképes adósságinstrumentumok különleges piaci és hitelkockázati feltételeire tekintettel a Kormányzótanács úgy döntött, hogy felülvizsgálja az ezen instrumentumokra az EKB/2014/31 iránymutatás 8. cikkének (3) bekezdése alapján alkalmazandó haircutokat.

               (10)

               A Kormányzótanácsban folytatott tanácskozásokkal összhangban a Görög Köztársaság által kibocsátott vagy teljes mértékben garantált forgalomképes adósságinstrumentumoknak a közszektor eszközeinek másodlagos piacon történő megvásárlására irányuló program (PSPP) keretében történő lehetséges vásárlásai a későbbiekben kerülnek megvizsgálásra, figyelembe véve a görög államadósság fenntarthatóságának elemzése és megerősítése terén elért haladást, valamint egyéb kockázatkezelési megfontolásokat,

         ELFOGADTA EZT A HATÁROZATOT:
   1. cikk
   A Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatósága
   (1)   Úgy tekintendő, hogy a Görög Köztársaság megfelel az Európai Unió/Nemzetközi Valutaalap programjának.
   (2)   Az eurorendszer hitelminőségi küszöbökre vonatkozó, az (EU) 2015/510 iránymutatásban (EKB/2014/60), és különösen annak 59. cikkében és negyedik részében rögzített minimumkövetelményei nem alkalmazandók a Görög Köztársaság által kibocsátott vagy teljes mértékben garantált forgalomképes adósságinstrumentumokra.
   2. cikk
   A Görög Köztársaság által kibocsátott vagy teljes mértékben garantált forgalomképes adósságinstrumentumokra vonatkozó haircutok rendszere
   A Görög Köztársaság által kibocsátott vagy teljes mértékben garantált forgalomképes adósságinstrumentumokra az ezen határozat mellékletében meghatározott egyedi haircutok vonatkoznak.
   3. cikk
   A PSPP keretében történő vásárlások
   A Görög Köztársaság központi kormányzata által kibocsátott vagy teljes mértékben garantált forgalomképes adósságinstrumentumoknak az (EU) 2015/774 határozat (EKB/2015/10) alapján történő vásárlásait – az említett határozat 5. cikke (3) bekezdésének megfelelően és a Kormányzótanács által az azzal összhangban meghatározandó korlátok között – a görög államadósság fenntarthatóságának elemzése és megerősítése terén elért haladás, valamint egyéb kockázatkezelési megfontolások kedvező értékelését követően folytatják le.
   4. cikk
   Hatályon kívül helyezés
   Az (EU) 2015/300 határozat (EKB/2015/6) ezennel hatályát veszti.
   5. cikk
   Záró rendelkezések
   (1)   Ez a határozat 2016. június 29-én lép hatályba.
   (2)   Az ezen határozat, az EKB/2015/10 határozat és a nemzeti szinten azon tagállamok, amelyek pénzneme az euro, nemzeti központi bankjai által végrehajtott (EU) 2015/510 iránymutatás (EKB/2014/60) vagy EKB/2014/31 iránymutatás közötti eltérés esetén ez a határozat alkalmazandó.

      Kelt Frankfurt am Mainban, 2016. június 22-én.

            az EKB elnöke

         Mario DRAGHI

      (1)  HL L 91., 2015.4.2., 3. o.

      (2)  HL L 240., 2014.8.13., 28. o.

      (3)  HL L 121., 2015.5.14., 20. o.

      (4)  Az Európai Központi Bank (EU) 2015/300 határozata (2015. február 10.) a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról (EKB/2015/6) (HL L 53., 2015.2.25., 29. o.).

      MELLÉKLET

         A GÖRÖG KÖZTÁRSASÁG ÁLTAL KIBOCSÁTOTT VAGY TELJES MÉRTÉKBEN GARANTÁLT FORGALOMKÉPES ADÓSSÁGINSTRUMENTUMOKRA VONATKOZÓ HAIRCUTOK RENDSZERE

                  Államkötvények

                  Hátralevő futamidő (év)

                  A fix és a változó kamatozású kamatszelvényekre irányadó haircutok

                  A kamatszelvény nélküli adósságinstrumentumokra irányadó haircutok

                  0–1

                  15,0

                  15,0

                  1–3

                  33,0

                  35,5

                  3–5

                  45,0

                  48,5

                  5–7

                  54,0

                  58,5

                  7–10

                  56,0

                  62,0

                  > 10

                  57,0

                  71,0

                  Az állam által garantált banki kötvények és az állam által garantált, nem pénzügyi vállalatok kötvényei

                  Hátralevő futamidő (év)

                  A fix és a változó kamatozású kamatszelvényekre irányadó haircutok

                  A kamatszelvény nélküli adósságinstrumentumokra irányadó haircutok

                  0–1

                  23,0

                  23,0

                  1–3

                  42,5

                  45,0

                  3–5

                  55,5

                  59,0

                  5–7

                  64,5

                  69,5

                  7–10

                  67,0

                  72,5

                  > 10

                  67,5

                  81,0


title: A Bizottság határozata (2016. október 27.) a REFIT-platform érdekképviseleti csoport egy tagjának helyettesítéséről

text:
               4.11.2016

               HU

               Az Európai Unió Hivatalos Lapja

               C 405/4

         A BIZOTTSÁG HATÁROZATA
   (2016. október 27.)
   a REFIT-platform érdekképviseleti csoport egy tagjának helyettesítéséről
   (2016/C 405/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a REFIT-platform létrehozásáról szóló, 2015. május 19-i C(2015) 3261 final bizottsági határozatra és különösen annak 4. cikkére,
   mivel:

               (1)

               A REFIT-platformot (a továbbiakban: a platform) létrehozó C(2015) 3261 final bizottsági határozat 4. cikke előírja, hogy a platform egy „kormányzati csoportból” és egy „érdekképviseleti csoportból” áll, és hogy az érdekképviseleti csoport legfeljebb 20 szakértő tagból áll majd, akik közül ketten az Európai Gazdasági és Szociális Bizottságot és a Régiók Bizottságát, a többiek pedig a vállalkozásokat, köztük a kkv-ket és az uniós jogszabályok alkalmazásában közvetlen tapasztalattal rendelkező szociális partnereket és társadalmi szervezeteket képviselik. Az érdekképviseleti csoport szakértőit személyes minőségükben vagy az érdekelt felek egy csoportja közös érdekének képviseletére nevezik ki.

               (2)

               A határozat 4. cikkének (4) bekezdése értelmében az érdekképviseleti csoport tagjait a Bizottság első alelnökének javaslata alapján a Bizottság nevezi ki a pályázaton induló és az uniós jogszabályok alkalmazásában közvetlen tapasztalattal rendelkező pályázók közül. A kinevezések során a lehetséges mértékben törekedni kell a különböző uniós ágazatok, érdekek és régiók, illetve a nemek közötti egyensúlyra. A határozat 4. cikkének (5) bekezdése értelmében a tagok kinevezése 2019. október 31-ig szól. A határozat 4. cikkének (6) bekezdése értelmében a tisztségükről lemondó tagok hivatali idejük fennmaradó részére helyettesíthetők.

               (3)

               A REFIT-platform érdekképviseleti csoportját alkotó tagok kinevezéséről szóló, 2015. december 16-i C(2015) 9063 final bizottsági határozat (1) előírja, hogy amennyiben a platform fennállása alatt az érdekképviseleti csoport valamely tagjának tagsága megszűnik, úgy az első alelnök e tag utódját az érdekképviseleti csoport tagjainak kiválasztására irányuló pályázati felhíváson induló jelöltek eredeti listájáról kinevezheti.

               (4)

               Linas Lasiauskas Úrnak az érdekképviseleti csoport tagjaként történő, 2016. június 23-i lemondását követően a Bizottság első alelnöke Paolo Falcioni Urat nevezte ki Lasiauskas Úr helyére hivatali idejének fennmaradó részére,

         A KÖVETKEZŐKÉPPEN HATÁROZOTT:
   Egyetlen cikk
   Paolo Falcioni Úrnak a REFIT-platform érdekképviseleti csoportjának tagjaként való kinevezése 2019. október 31-ig szól (Lásd e határozat mellékletét).

      Kelt Brüsszelben, 2016. október 27-én.

            a Bizottság részéről

         Frans TIMMERMANS

            első alelnök

      (1)  HL C 425., 2015.12.18., 8. o.

      MELLÉKLET

                  Név

                  Állampolgárság

                  Adott szakpolitikai terület érdekelt feleinek közös érdekképviselője

                  Jelenlegi munkáltató

                  Paolo Falcioni

                  olasz (IT)

                  IGEN

                  Háztartásigép-gyártók Európai Bizottsága